open-index/open-wikipedia-markdown huggingface dataset:
Lita Ford

**Lita Rossana Ford ** (født 19. september 1958 i London, Storbritannia) er en amerikansk hardrock-gitarist og sanger.

På Onlinegitar.no sin kåring i 2011 av de beste kvinnelige gitaristene kom hun på en tredjeplass.

## Karriere
Familien flyttet til USA da hun var 4 år. Som elleveåring begynte hun å spille gitar. Hun ble medlem av bandet The Runaways med blant andre Joan Jett da hun var 16 år, og etter at gruppen ble oppløst i 1979 satset hun videre med en solokarriere. Hennes debutalbum *Out for Blood* (1983) solgte ikke spesielt bra. Hennes neste album *Dancin' on the Edge* (1984) inneholdt singlene *Fire in my Heart* som kom på Topp 10 i flere land, og *Gotta Let Go* som ble en hit med førsteplass på «Mainstream Rock Chart» i USA. 

Hun turnerte i flere år før hun kom med oppfølgeren *[[Lita]]* (1988) som ga henne fire kommersielle hits; «Kiss Me Deadly», «Back to the Cave», «Close My Eyes Forever», og «Falling In and Out of Love» (skrevet sammen med Nikki Sixx fra Mötley Crüe). Balladen «Close My Eyes Forever», er en duett med Ozzy Osbourne. Den nådde 8 plass på Billboard Hot 100, og solgte til platinaplate i USA og gullplate i UK.

Neste album var *Stiletto* som inneholdt singlene *Hungry* and *Lisa*, sistnevnte dedikert til hennes mor. Albumet ble ikke like stor suksess som de to forrige. Hennes videre album solgte dårligere og dårligere, og hennes siste studioalbum er *Black* fra 1994. 

Lita Ford regnes som en av de beste kvinnelige hardrock-gitarister.

## Privatliv
Ford var gift med Chris Holmes fra W.A.S.P. mellom 1986 og 1992. Hun  har også vært forlovet med  Tony Iommi fra Black Sabbath. Hun er nå gift med Jim Gillette fra bandet Nitro, og de har to sønner sammen.

## Diskografi

## Referanser


## Eksterne lenker
* 
* 
* 
*
Ella Fitzgerald

**Ella Jane Fitzgerald** (1917–1996) var en amerikansk jazzsanger.

Hun gikk ofte under hedersbenevnelsen «*The First Lady of Song*», og var en av USAs største kvinnelige sangere på 1900-tallet innen jazz og populær&shy;musikk.

## Karriere
Fitzgerald begynte sin karriere som sanger i Chick Webbs orkester da hun var rundt 18 år. Hun regnes blant de fremste eksponentene for scat-sang.

I sin aktive periode spilte hun inn over 200 album, som blant annet inneholdt sanger av Richard Rodgers, Lorenz Hart, George Gershwin og Cole Porter. Hun ga blant annet ut flere album med Louis Armstrong og jazz&shy;innspillingen *Ella in Berlin: Mack the Knife*, samt duo&shy;innspillinger med gitaristen Joe Pass.

Fitzgerald mottok 13 Grammy-priser, mer enn noen annen musiker, og tre år på rad vant hun prisen for beste kvinnelige vokalist. Hun fikk en stjerne på Hollywood Walk of Fame og ble tildelt Presidentens Frihetsmedalje av president George H.W. Bush. I 1995 ble hun innvotert i National Women's Hall of Fame.

## Konserter
### Norge

Hun gjestet Norge flere ganger og opptrådte blant annet på Konserthuset i Oslo med et jazzpreget repertoar. Fitzgerald understreket imidlertid at hun ikke var bundet til én genre, men at kontakten hun fikk med publikum under scene&shy;opptredender var uavhengig av musikkform.

## Familie
Hun var i mange år gift med jazz&shy;bassisten Ray Brown. Omkring 1957 var hun en periode forlovet med den unge nordmannen Thor Einar Larsen, og hun hadde innredet en leilighet i Oslo. Ifølge VG var de to hemmelig gift i to år. Larsen ble i Sverige dømt for svindel fra tiden før Fitzgerald, i Sverige hadde han også være gift tidligere. Ifølge *Dagens Næringsliv* ble de to aldri gift.

De siste årene av sitt liv led hun under blant annet hjerteproblemer og ble tvunget til å amputere bena som følge av diabetes.

## Referanser


## Eksterne lenker
* 
* 
* 
*
Peter Finestone

**Peter «Pete» Finestone** (født 1964) er en amerikansk musiker som var trommeslager i Bad Religion mellom 1982 og 1991.

Han forlot bandet etter deres syvende album, *[[Against the Grain]]*, og ble erstattet av Bobby Schayer. Han ønsket å konsentrere seg om sitt sideprosjekt, The Fishermen, og det var årsaken til at han sluttet.

## Eksterne lenker
*
Fergie

**Stacy Ann Ferguson** (født 1975), kjent under artistnavent **Fergie**, er en amerikansk musiker og sanger. Hun ble medlem i gruppen Black Eyed Peas i 2003, og tok da over som bakgrunnsvokalist etter Kim Hill.

Hun satser også på en solokarriere.

I 2008 spilte hun i musikalen *[[Nine (film)|Nine]]* sammen med Oscar-vinnerne Daniel Day-Lewis, Marion Cotillard, Penélope Cruz, Nicole Kidman, Judi Dench og Sophia Loren med Oscar-nominerte Kate Hudson i en birolle. Filmen har planlagt premiere i november 2009.

## Fergie i Norge
Fergie har vært i Norge minst to ganger, da hun opptrådte på Quartfestivalen i 2009, som en del av *Black eyed peas* og en gang i 2005 med samme gruppe i Oslo Spektrum.

## Referanser


## Eksterne lenker
* 
* 
* 
* 
*     Fergie – Photo gallery
Aretha Franklin

**Aretha Louise Franklin** (1942–2018) var en amerikansk soul- og R&B-sanger og låtskriver.

## Liv og virke
### Bakgrunn, familieforhold
Aretha Franklins far var baptistpastoren Clarence LaVaughn Franklin, og hennes søstre sangerinnene Erma Franklin og Carolyn Franklin. Cecil Franklin var i 1950- og 1960-årene  en kjent person i USAs afroamerikanske samfunn. Han var en av de første pastorer med et eget landsomfattende radioshow. Familien bodde en kort periode i Buffalo i New York, før de flyttet til Detroit i Michigan, da Aretha var syv år gammel. Moren Barbara, som selv var gospelsanger, forlot ektemannen da Aretha var seks år gammel. 

Da Aretha Franklin var 12 år ble hennes første sønn født, Clarence (født 1955). Far til barnet var Edvard Burke, en gutt fra hennes skole. Ved 15 års alder fikk hun sitt andre barn, sønnen Edward (f. 1957), hvis far var Edward Jordan. Guttene ble oppfostret av Franklins farmor. 

I 1961, da hun var 19 år, giftet hun seg med Ted White, som ble hennes manager og låtskriver. Fire år senere fødte hun sin tredje sønn, Ted White Jr. (f. 1964), som senere ble gitarist i hennes band. Ekteskapet var turbulent og Franklin og White skilte seg i 1969. Mellom årene 1969 og 1976 hadde hun et forhold med manageren Ken Cunningham og fikk med ham sin fjerde sønn i 1970, Kecalf Cunningham. I 1978 giftet hun seg med skuespilleren Glynn Turman. Hennes far Cecil Franklin viet dem i sin kirke. Cecil Franklin ble skutt av ranere 1979, i havnet i koma og døde i 1984.

Turman og Franklin skilte seg 1984.

Franklin har tilkjennegitt et kristent livssyn.

### Sangerinne
Hun begynte tidlig å synge gospel og platedebuterte som 14-åring i 1956 med *The Gospel Soul of Aretha Franklin*.
På andre halvdelen av 1960-tallet gjorde hun en rekke soul-innspillinger som er blitt klassikere, «Respect», «I Never Loved a Man» og «(You Make Me Feel Like) A Natural Woman» er noen eksempler. Disse låtene og mange andre ga Franklin kallenavnet *The Queen of Soul*. Hun hadde to sanger på førsteplass på Billboard-listen: «Respect» i 1967 og «I Knew You Were Waiting (For Me)» (duett med George Michael) i 1987. I alt hadde hun 17 sanger inne på Billboards topp 10-liste i perioden 1967–1987. 

Hun fikk en stjerne på Hollywood Walk of Fame og ble i 1987 valgt inn i Rock and Roll Hall of Fame, som den første kvinnen. 9. november 2005 mottok hun Presidentens frihetsmedalje av president George W. Bush. Hun ble nominert til 44, vant 19 Grammy Awards, og ble i 2004 kåret av Rolling Stone til nummer ni. på tidsskriftets liste over *100 største artister gjennom tidene*. Hun medvirket i begge Blues Brothers-filmene (1980 og 1998) med musikkinnslag.

Hun støttet flere veldedige organisasjopner og politiske aktivister, blant annet National Association for the Advancement of Colored People og Special Olympics.

## Referanser


## Eksterne lenker
* 
* 
* 
*
Tom Fogerty

**Thomas Richard «Tom» Fogerty** (født 9. november 1941 i Berkeley, USA, død 6. september 1990 i Scottsdale, USA) var en amerikansk gitarist og låtskriver. Han er mest kjent som gitarist i Creedence Clearwater Revival fra 1967 til 1971. Han forlot bandet etter uoverensstemmelser med sin lillebror og bandkollega, John Fogerty. Etter tiden i CCR ga han ut en rekke album som soloartist og sammen med bandet Ruby.

Fogerty døde av aids i 1990, trolig etter å ha fått i seg hiv-smittet blod ved en blodoverføring.

## Diskografi
### Creedence Clearwater Revival
* 1968 *[[Creedence Clearwater Revival (album)|Creedence Clearwater Revival]]*  
* 1969 *[[Bayou Country]]*  
* 1969 *[[Green River (album)|Green River]]*  
* 1969 *[[Willy and the Poor Boys]]* 
* 1970 *[[Cosmo's Factory]]*  
* 1970 *[[Pendulum (album)|Pendulum]]*  

### Solo
* 1972 *Tom Fogerty*  
* 1972 *Excalibur* 
* 1974 *Zephyr National*  
* 1974 *Myopia*  
* 1981 *Deal It Out*  
* 1984 *Precious Gems* 
* 1992 *Sidekicks* – utgitt posthumt  

### Ruby
* 1976 *Ruby*  
* 1978 *Rock & Roll Madness*  

### Andre utgivelser
* *The Very Best of Tom Fogerty*
* *Tom Fogerty Live in California 1982*

### På andre artisters album
* 1972: Merl Saunders – *Heavy Turbulence* (gitar, bakgrunnsang, produsent)  
* 1972: Walter Hawkins – *Do Your Best* (produsent)
* 1972: Jim Post – *Slow To 20* (bakgrunnsang på «Homemade Music») 
* 1973: Merl Saunders – *Fire Up* (gitar)
* 1997: Merl Saunders – *Keepers* (gitar, tidligere uutgitte innspillinger)

## Referanser


## Eksterne lenker
* 
*
Chris Fehn

**Chris Fehn** (født 24. februar 1973) er en amerikansk trommeslager og tidligere medlem av Slipknot, der Shawn Crahan var den andre.

Slipknot er kjent for at alle musikerne bærer masker på alle sine musikkvideoer og opptredener, og Fehn bruker en bondage-liknende Pinocchio-maske, hvor nesen er ca. 7-8 tommer lang. Han har flere ulike versjoner av denne masken. 

## Referanser


## Eksterne lenker
* Chris Fehn på Black-Goat.com
*
Danny Federici

**Daniel Paul «Danny» Federici** (født 23. januar 1950 i Flemington i New Jersey i USA, død 17. april 2008) var en amerikansk musiker. Han var mest kjent for å spille orgel, klokkespill og trekkspill i Bruce Springsteens The E Street Band og var med på å gi bandet den klassiske E Street-lyden. Federici og Springsteen begynte å spille i band sammen allerede i 1969 og jobbet sammen i nesten 40 år. Da The E Street Band ble dannet i 1972 var Federici et sentralt medlem.

Han ga ut to soloalbum med instrumental jazz. Det første, som fikk navnet *Flemington* etter hans hjemsted, ble utgitt i 1997. Det andre ble gitt ut i 2004 med navnet *Sweet*.

I 2005 ble det påvist at han hadde hudkreft. Grunnet behandling tok han permisjon fra den pågående turneen med Springsteen og The E Street Band fra november 2007 men var tilbake 20. mars 2008 i Indianapolis på det som skulle bli hans siste konsert. Under permisjonen ble Federici foreløpig erstattet av Charles Giordano. Bruce Springsteen var sterkt preget da dødsfallet ble kjent, og valgte derfor å utsette to konserter i Fort Lauderdale og Orlando, Florida. 
Federici døde 17. april 2008 i New York etter tre års kamp mot hudkreften.

## Diskografi
* 2005 *Out Of A Dream*
* 2004 *Sweet* 
* 1997 *[[Flemington (album)|Flemington]]*

## Referanser


## Eksterne lenker
* 
* 
* 
* The E Street Band
Dave Farrell

**David Michael Farrell** (født 8. februar 1977 i Plymouth, Massachusetts, USA) er en amerikansk plateprodusent, musiker og bassist i alternativ rock/nu metal-bandet Linkin Park, bedre kjent under navnet «Phoenix». Han har tidligere vært med i bandet Tasty Snax. Farrell spiller ikke bare bassgitar, men også elektrisk gitar, cello, fiolin og kontrabass.

## Bakgrunn
Da Farrell var fem år gammel flyttet familien til Mission Viejo i California, der han fullførte high school. Han studerte videre ved University of California, Los Angeles, der han ble uteksaminert i 1999. I studietiden spilte Farrell i et kristent ska/punk-band kalt Tasty Snax, og han spilte regelmessig sammen med Brad Delson på hybelen. Det var umulig for Farrell å være aktivt med i bandet som Delson hadde startet med noen venner, han skulle på turné med Tasty Snax. Delsons band utviklet seg til Linkin Park. 

Farrel ble bandets bassgitarist etter at det hadde skiftet navn til Snax, men forlot det igjen i 2000 for å gå inn i Linkin Park som bassgitarist på heltid. Et annet av Snax' medlemmer, Mark Fiore, ble Linkin Parks video-mann. I innlegget til CD-en Reanimation bruker Farrell en Ernie Ball Music Man bassgitar. 

Inspirasjonen får Farrell fra sin mor og sin eldre bror, og dessuten Weezer, The Beatles, the Deftones, The Roots, Bob Marley, Sarah McLachlan, Hughes & Wagner og Harrod & Funck.

28. desember 2002 giftet han seg, og i 2007 ble han far. 

## Eksterne lenker
* 
* 
* 
*
Don Everly

**Isaac Donald «Don» Everly** (født 1. februar 1937 i Kentucky, død 21. august 2021) var en amerikansk musiker og komponist som var medlem av duoen The Everly Brothers i perioden 1957–1973 og igjen fra 1983, sammen med sin yngre bror Phil Everly. Deres mor Margaret (født 1919) levde fortsatt da Don døde i 2021.

Don Everly gav ut tre soloalbum i country-genren, som fikk lite oppmerksomhet. I 1976–1977 hadde han tre låter på Billboards countryliste, hvor den høyest plasserte, «Yesterday Just Passed my Way Again» nådde 50.-plass.

Duoen ble innvotert i Rock and Roll Hall of Fame i 1986, mens Don Everly ble valgt inn i 2019.

## Diskografi
**Album**
* 1974: *[[Sunset Towers]]*
* 1970: *[[Don Everly (album)|Don Everly]]*
* 1977: *[[Brother Jukebox (album)|Brother Jukebox]]*

**Singler**
* Med plassering på "Hot Country Songs"
* 1970: «Tumbling Tumbleweeds»
* 1974: «Warmin' Up the Band»
* 1976: «Yesterday Just Passed My Way Again» (#50)
* 1977: «Love at Last Sight»
* 1977: «Since You Broke My Heart» (#84)
* 1977: «Brother Jukebox» (#96)
* 1981: «Let's Put Our Hearts Together»

## Referanser


## Eksterne lenker
* 
* 
*
Mark Oliver Everett

**Mark Oliver Everett**, mer kjent som **Mr. E** (født 10. april 1963 i Virginia, USA) er en amerikansk rockemusiker.

Han ble interessert i rockemusikk i tidlig alder, gjennom hans søster Elizabeth Everetts platesamling. Han begynte å spille slagverk i seksårsalderen, og spilte nok på familiens piano også. 

Musikkinteressen vokste og han begynte å skrive låter da han var bare ti år gammel, og han spilte inn låtene sine med kassettspiller.

Mark Everetts far, Hugh Everett III, var en kjent fysiker som kom opp med teorien om parallelle univers. Men faren døde tidlig av hjerteinfarkt, og Mark fikk en vanskelig oppvekst. Han ble arrestert av politiet flere ganger og skulket skolen mye. 

I 1992 ga Everett ut sitt første soloalbum som Mr. E, med navnet *[[A Man Called E]]* på plateselskapet Polydor. Singelen «Hello Cruel World» ble en passe suksess og ble flittig spilt på flere radiokanaler. Året etter, i 1993, kom det andre og seneste albumet som soloartist, *Broken Toy Shop*. Denne platen ble også utgitt på Polydor og var den siste kontraktfestede platen på selskapet, og han var nå fri fra kontrakten.

I 1995 startet han sammen med Jonathan "Butch" Norton, bandet Eels, som senere ble en stor suksess.

Da hans søster begikk selvmord og hans mor døde av kreft rundt 1997 hadde han allerede kommet langt i musikkarrieren sin. Eelsalbumet «Electro-Shock Blues» som av mange regnes som deres beste album, er en direkte respons til moren og søsteren. Etterhvert ga han ut flere album under navnet E og med Eels, og flyttet til California. 

Han er gift med russiske Natasha Kovaleva, som var hans tannlege.

## Diskografi
* 2003 *[[Levity Soundtrack]]*
* 1993 *[[Broken Toy Shop]]*
* 1992 *[[A Man Called E]]*

**Med [[Eels]]**

* 1996 *[[Beautiful Freak]]*
* 1998 *[[Electro-Shock Blues]]*
* 2000 *[[Daisies of the Galaxy]]*
* 2001 *[[Souljacker]]*
* 2003 *[[Shootenanny!]]*
* 2005 *[[Blinking Lights and Other Revelations]]*

## Referanser


## Eksterne lenker
* 
* 
*
Betty Everett

**Betty Everett** (født 23. november 1939, død 17. august 2001) var en amerikansk sanger som var mest kjent for sangen «The Shoop Shoop Song (It's in His Kiss)», som var en stor hit i 1964.

Sangen ble brukt i filmen *[[Jakten på Susan]]* (orig. *Desperately Seeking Susan*) fra 1985 med Madonna med Everetts fremføring, og sangen fikk en ny renessanse i 1990 med filmen *[[Mermaids – Hvordan selge sko til en havfrue]]* (orig. *Mermaids*) (1990) med Cher i en av hovedrollene.

## Referanser


## Eksterne lenker
* 
*
Kevin Eubanks

**Kevin Eubanks** (født 15. november 1957 i Philadelphia, Pennsylvania, USA) er en amerikansk jazzgitarist som tidligere var bandleder i det populære talkshowet *The Tonight Show With [[Jay Leno]]*.
 
Han var også bandleder for The Primetime Band i talkshowet The Jay Leno Show som varte i en kort periode etter at Jay Leno overlot stafettpinnen til Conan O'Brien i The Tonight Show.

## Referanser


## Eksterne lenker
* 
*
Eric Erlandson

**Eric Erlandson** (født 9. januar 1963 i Los Angeles, California, USA) er en amerikansk gitarist.

Erlandson var gitarist i bandet Hole fra oppstarten i 1989 til de ble splittet i 2002. Etter dette har han blant annet vært gitarist for Melanie C og Melissa Auf der Maur. Han var sammen med Kristen Pfaff, bassist i Hole 1993–1994, frem til hennes død 1994.

## Diskografi
* 2004 *[[Auf Der Maur (album)|Auf Der Maur]]*, Auf Der Maur
* 1998 *[[Celebrity Skin]]*, Hole
* 1997 *[[My Body, The Handgrenade]]*, Hole
* 1995 *[[Ask For It]]*, Hole
* 1994 *[[Live Through This]]*, Hole
* 1991 *[[Pretty On The Inside]]*, Hole

## Eksterne lenker
* 
* 
*
Phil Everly

**Philip Everly** (født 19. januar 1939 i Chicago i USA, død 3. januar 2014) var en amerikansk musiker og komponist, kjent som medlem av duoen The Everly Brothers i perioden 1957–1973 og igjen fra 1983, sammen med sin eldre bror Don Everly.

Phil Everlys solokarriere var betydelig større enn hans brors. På sitt album fra 1983 hadde han med seg gitaristen Mark Knopfler og han sang duett med Cliff Richard på to låter, hvorav den ene var «She Means Nothing to me».

Duoen ble innvotert i Rock and Roll Hall of Fame i 1986.

## Diskografi
**Album** 
* 1973 *[[Star Spangled Springer]]*
* 1974 *[[Phil's Diner]]*
* 1974 *[[There's Nothing Too Good For My Baby]]*
* 1975 *[[Mystic Line]]*
* 1979 *[[Living Alone (album)|Living Alone]]*
* 1983 *[[Phil Everly (album)|Phil Everly]]*

**Singler**
* Med plassering på "Hot Country Songs"
* 1980 «Dare to Dream Again» (#63)
* 1981 «Sweet Southern Love» (#52)
* 1987 «Who's Gonna Keep Me Warm» (#37)

## Referanser


## Eksterne lenker
* 
* 
*
Jill Emery

**Jill Emery** (født 1962 i Los Angeles, California, USA) er en amerikansk bassist og kunstner. 

Emery var medlem av bandet Hole siden oppstarten i 1989 frem til hun i 1992 ble byttet ut med Leslie Hardy. Baksiden av omslaget på Holes album *Pretty On The Inside* fra 1991 er malt av Emery.

## Diskografi
* 1991 – *[[Pretty On The Inside]]*, Hole

## Eksterne lenker
* 
*
Missy Elliott

**Melissa Arnette Elliott**, kjent under artistnavnet **Missy Elliott** (født 1. juli 1971 i Portsmouth, Virginia, USA), er en amerikansk sanger, tekstforfatter, plateprodusent med mere.

Hun er en av de største kvinnelige hiphopstjernene, og har hatt en lang rekke hiter, blant annet «The Rain (Supa Dupa Fly)», «She's a Bitch», «Get Ur Freak On» med flere. Hun har også skrevet flere hiter for andre musikere.

I 2024 ble sangen «Get Ur Freak On» nummer åtte på Rolling Stones liste The 500 Greatest Songs of All Time.

Elliott ble innvotert i Rock and Roll Hall of Fame i 2023.

## Diskografi
* 1997 *Supa Dupa Fly*
* 1999 *Da Real World*
* 2001 *Miss E...So Addictive*
* 2002 *Under Construction*
* 2003 *This Is Not A Test!*
* 2005 *The Cookbook*
* 2006 *Ching-a-Ling*

## Referanser


## Eksterne lenker
* 
* 
* 
*
Shirley Ellis

**Shirley Ellis** (født 19. januar 1929 i The Bronx, New York City, USA, død 5. oktober 2005) var en amerikansk soulsanger som hadde et par hiter i perioden 1964&ndash;1965 hvor hun «pratesang» teksten. Disse var «The Nitty Gritty» (1964), «The Name Game» og «Clapping Song (Clap Pat Clap Slap)» (begge i 1965). Samtlige var på ti-på-topp på USAs billboardliste. «Clapping Song» var også en stor hit i Storbritannia.

## Referanser


## Eksterne lenker
*
Jay Epae

**Jay Epae** (født **Nicholas Epae** i 1932 i Taranaki, New Zealand, død 8. september 1994) var en sanger av maorisk-opprinnelse som fikk en stor hit med sangen «Putti Putti». Epae flyttet til USA i 1957 og var relativt lite kjent i hjemlandet sitt.

## Diskografi
* 1962 Wassa Matta You/Dance With Me Lulu 
* 1962 Hokey Pokey Hully Gully/Jungle Speaks 
* 1961 Hula Cha/It's Driving Me Wild 
* 1960 Hawaiian Melody/Putti Putti

## Referanser


## Eksterne lenker
* 
*  Jay Epae
Duane Eddy

**Duane Eddy** (1938–2024) var en amerikansk rockemusiker.
 
Eddys «Rebel Rouser» fra juli 1958 er en av 1950-årenes mest populære instrumentale rock and roll-hiter. Noen av hans oppfølgere var «Peter Gunn» og  «Shazam». 

Eddy var den som innførte «twang» i rock'n'rollen. Han er den mest fremgangsrike instrumentalisten i rockehistorien, og han har solgt over 100 millioner album.

## Referanser


## Eksterne lenker
* 
* 
*
Philippe Starck

**Philippe Starck** (født 18. januar 1949) er en fransk designer. Han formgir vanligvis hverdagsprodukter, alt fra tannbørster til stoler, ofte i et stramt og forenklet formspråk. Eksempler på design av Starck: Appelsinpressen *Juicy Salif* for firmaet Alessi, en motorsykkel for Aprilia og en datamus for Microsoft.

## Referanser


## Eksterne lenker
* 
* 
*
Antonio Saca

**Elías Antonio («Tony») Saca González** (født 9. mars 1965) er en salvadoransk politiker. Han ble valgt 21. mars 2004 for å etterfølge Francisco Flores som El Salvadors president. Saca stammer fra palestinske immigranter som kom til El Salvador tidlig på 1900-tallet. Representerer partiet Ghana, etter at han gikk ut av det høyreorienterte, ARENA, i 2011.
Vinner av presidentvalget i El Salvador 2009, Mauricio Funes, overtok embetet 1. juni 2009.

## Referanser
Mugg

**Mugg** kan vise til:

* Muggsopp
* Sagmugg, et kallenavn på sagflis
* En hestesykdom, se mugg (hestesykdom)
* Et bomullsstoff, se mugg (tekstil)
Roy Eldridge

**Roy Eldridge** (født 30. januar 1911 i Pittsburgh i Pennsylvania i USA, død 6. februar 1989) var en amerikansk jazztrompetist i swing-æraen.

Eldridge spilte i noen av de mest kjente orkestrene:
* Fletcher Henderson
* Gene Krupa
* Artie Shaw
* Benny Goodman
* Count Basie

## Referanser


## Eksterne lenker
* 
* 
*
Brad Delson

**Bradford Philip Delson** (født 1. desember 1977 i Agoura Hills, California, USA) er gitarist i Linkin Park. Han kalles «Big Bad Brad» og bruker derfor signaturen BBB.

## Bakgrunn
Brad Delson gikk på Agoura High School der han møtte Mike Shinoda og Mark Wakefield. Shinoda, Wakefield og Delson ville senere starte et band som het Super Xero. Wakefield hadde alltid ønsket å danne et berømt band og fikk Shinoda og Delson til å bli med. De begynte å spille sammen på Cobalt Cafe, en liten café i byen der de pleide å spille sammen med Hoobastank. Men bandet varte ikke lenge, og etter hvert sluttet Delson i bandet for å studere jus.

Før Delson sluttet, spilte han inn et album med dem, *[[Xero (album)|Xero]]*, som ikke fikk mye oppmerksomhet.

Mens Delson studerte i California møtte han produsenten Jeff Blue som ville hjelpe bandet med å få kontrakt. Da Delson fikk høre at Wakefield hadde sluttet i bandet, var Jeff Blue behjelpelig med å finne en ny vokalist, Chester Bennington. Bandet skiftet navn til Hybrid Theory og lagde EP-en *Hybrid Theory*. Den skapte tilstrekkelig oppmerksomhet til at de fikk platekontrakt med Warner Bros Records.

## Relative Degree
Relative Degree var et band som ble dannet av Brad Delson og Rob Bourdon, to av medlemmene i Linkin Park.

Relative Degree satte seg som mål å spille på Roxy Theater i Hollywood. Etter at målet ble nådd i 1997, ble bandet oppløst.

## Privatliv
Delson giftet seg med Elisa Delson i 2003. Elisa Delson skriver manuskriptet til serien Everwood.

## Veldedighet
Brad Delson har gitt penger til Little Kids Rock, som er en organisasjon som gir instrumenter til små barn for at de skal kunne begynne å spille i tidligere alder.

## Referanser


## Eksterne lenker
* 
* 
*
Klauv

En **klauv** eller **klov** er hornkapselen som omgir tærnes siste ledd (endefalang) hos klovdyr. Kloven er i realiteten en omdannet klo som er bygd på lignende måte og har en tilsvarende funksjon som en hov. Den tilsvarer også primatenes negl.

## Klauver og klauvdyr
En klauv er essensielt sett et par hover, på tå nummer 3 og 4 på foten. Vanligvis brukes uttrykket om selve den ytterste horndelen av tåa, tilsvarende våre negler. Hos de fleste hovdyr vil også bitærne (tå nummer 2 og 5) være frie og bære egne negler. Uttrykket brukes av og til også om hele foten.

## Pleie av klauver hos husdyr
Klovpleie på kyr har blitt svært viktig i de senere år i moderne landbruk. Slik som våre negler, vokser klauver hele tiden. Kyrs klauver vokser med om lag 6 centimeter i året. I et fritt liv ville klauven bli slitt ned av bruk, og når kyrne sto på betonggulv slites også klauvene, om ikke helt rett. Nå som det har blitt mer og mer vanlig med gummimatter i fjøs (påbudt fra 2006), har behovet for kløvpleie økt. Selv om kyrne går ute noen måneder, står de det meste av året på en gummimatte i fjøsen med nesten ingen slitasje på klovene.

## Se også
* Hov
* Klo

## Referanser
Vinterkyss

***Vinterkyss*** er en norsk film som hadde premiere 11. februar 2005 med Kristoffer Joner og svenske Annika Hallin i hovedrollene. Regissør var Sara Johnsen. Filmen vant fem priser under Kanonprisen 2005, to priser under Amandaprisen 2005 og var Norges kandidat til den 78. Oscar-utdelingen.

Vinterkyss er det norsk–svenske svaret på danske «Brødre». Også her behandles sorgen etter en nærståendes død, samt kjærheten som dukker opp når man minst venter seg den, men kanskje behøver den som mest. Filmen viser på en autentisk og overbevisende måte frem dagliglivet slik det gjerne fremstår objektivt, samtidig som vi får et innblikk i subjektive opplevelser av å være menneske i et lite samfunn i en stor verden.

Vinterkyss er historien rundt to dødsfall, hvor det ene er mistenkelig og det andre er umulig å akseptere. Victoria (Annika Hallin) begynner et nytt liv som lege i en vinterkledd norsk bygd. Her gir hun alt og litt til, for å slippe å huske. 

En tidlig vintermorgen finner to barn en ung mann død i snøen. Victoria påpeker at omstendighetene rundt dødsfallet er uklare, men lensmannen arbeider ut ifra at den døde kan ha blitt truffet av plogen på brøytebilen. 

Etterhvert som Victoria blir viklet inn i skjebnen til den døde gutten i snøen kommer hun nærmere både foreldrene hans og den mistenkte brøytebilsjåføren Kai (Kristoffer Joner). 

Snart befinner Victoria seg i et forhold til Kai, som ikke kjenner hennes historie. Møtet med Kai gir henne en pause, men etterhvert som han introduserer bikkja Elvis og datteren Maja, både gir og krever forholdet mer enn hun kan klare.

Mordet er kanskje å betrakte som en bi-historie, i en film som kanskje egentlig handler om en kvinnes savn og sorg, forsøk på å finne svar når hodet er fylt av spørsmål.

## Skuespillere
* Annika Hallin som Victoria.
* Kristoffer Joner som Kai.
* Fridtjov Såheim som Stein.
* Göran Ragnerstam som Filip.
* Linn Skåber som Wibeke.
* Axel Zuber som Sune.
* Jade Francis Haj som Darjosh.
* Michalis Koutsogiannakis som faren til Darjosh.
* Mina Azarian som moren til Darjosh.
* Trine Wiggen som Gerd.
* Klara Døving som Maja.
* Henrik Storsveen som Ben.
* Luis Engebrigtsen Bye som Inge.
* Nina Andresen-Borud som Bens mor.

## Priser og nominasjoner
* Amandaprisen 2005 i klassen beste kvinnelige skuespiller ved Annika Hallin
* Nominert til Amandaprisen 2005 i klassen beste filmmanuskript ved Ståle Stein Berg og Sara Johnsen
* Amandaprisen 2005 i klassen Canal+ Nordisk debutant Amanda ved Sara Johnsen
* Nominert til Nordisk råds filmpris 2005
* Kanonprisen 2005 i klassen beste regissør ved Sara Johnsen
* Kanonprisen 2005 i klassen beste manus ved Ståle Stein Berg og Sara Johnsen
* Kanonprisen 2005 i klassen beste produsent ved Christian Fredrik Martin og Asle Vatn
* Kanonprisen 2005 i klassen beste foto ved 
* Kanonprisen 2005 i klassen beste klipp ved Zaklina Stojcevska
* Filmkritikerprisen 2006 ved Sara Johnsen

## Referanser


## Eksterne lenker
* 
* Vinterkyss.no – offisiell nettsted
Det gotiske alfabetet

:*For å lese om [[gotisk skrift]], en stilvariant av det latinske alfabetet, se det.*

**Det gotiske alfabetet** er et alfabetisk skriftsystem som ble konstruert av biskop Wulfila på 300-tallet evt. Wulfila var en religiøs forkynner hos goterne som oversatte Bibelen til gotisk. Det gotiske alfabetet må ikke forveksles med gotisk skrift, som er en skriftstil av det latinske alfabetet.

Alfabetet består av 27 bokstaver. De fleste av disse var hentet fra det greske alfabetet, men noen var hentet fra det latinske alfabetet og noen var trolig hentet fra en form for runer som ble brukt før Wulfilas tid. Bokstavene kunne også brukes til tall, og det var to ekstra talltegn utenom bokstavene. Navnene på bokstavene er kjent fra et manuskript fra 900-tallet, og navnene er basert på navnene som ble brukt på runer.

## Bokstaver

## Referanser


## Eksterne lenker
* Presentasjon og nedlastbar font med gotiske alfabettegn (på tysk)
Storslindvatnet

**Storslindvatnet** er en innsjø i Selbu kommune i Trøndelag. Den er regulert som magasin for Slind kraftverk.

## Referanser
Leavnnjašjávri

**Leavnnjašjávri** er en innsjø i Porsanger kommune i Finnmark. Den ligger i Lakselvas nedbørfelt og har utløp mot øst gjennom Leavnnjašjohka.

Innsjøen kalles på folkemunne *Livnnas* og er et populært mål for både ski- og snøscooter-folk, gjerne med utgangspunkt i Skoganvarre. Følger man løypenettet sørvestover kan man ta seg til Joatkajávri fjellstue i Alta eller til Mollesjohka fjellstue, noe lenger sør, i Karasjok kommune. Nordover kommer man til Klemetstad utenfor Lakselv.

Nord for Leavnnjašjávri ligger Stabbursdalen nasjonalpark, og nasjonalparkgrensa følger nordbredden av innsjøen.

## Referanser
Čorotjávri

**Čorotjávri** er en innsjø i Karasjok kommune i Finnmark. Den ligger lengst vest i kommunen, rundt 12 kilometer sørøst for Iešjávri. Čorotjávri har utløp mot nordvest til Čorotjárjohka, ei sideelv til Iešjohka. Det største tilløpet er fra Beatnajohka, som munner ut i nordøst.

## Referanser
Østre Grimevann

**Østre Grimevann** er en innsjø i Stigselvvassdraget i Lillesand kommune i Agder fylke. Innsjøen ligger 43,6 meter over havet og har et areal på 3,9 kvadratkilometer. Største dyp er 105 m. Nedbørsfeltet til Østre Grimevann, inkludert øvre del av Stigselvvassdraget, er 71 kvadratkilometer. Årlig tilsig er 70 millioner kubikkmeter.  

Hovedinnløp til Østre Grimevann er Grimeelva, som er tilførselen fra den øvre delen av Stigselvvassdraget. Også Vestre Grimevann renner ut i Østre Grimevann. Vannet har flere mindre tilførselsbekker, blant annet bekken fra Tvieidtjønna, Vatnebekken, Urdalsbekken, bekken fra Skjebbetjønn og bekken fra Eftevann på Bjørkestøl. Utløp for Østre Grimevann er Kaldvellelva.

Østre Grimevann reguleres med Heldal stem (demning) ved innløpet til Kaldvellelva. Reguleringen opprettholder en konstant vannstand på 42,63 moh.

Vannet er rikt på fisk – det er totalt fire forskjellige fiskeslag i Østre Grimevann: ørret, abbor, ål og trepigget stingsild. På 1960 og 70-tallet ble ørret, røye og lagesild helt utryddet på grunn av sur nedbør. I tiårene som fulgte gjennomførte Grimevann fiskelag et omfattende redningsprosjekt med innsjøkalking, bekkekalking og utsetting av stedegen fisk. Ørretstammen er i dag helt rehabilitert. De siste årene har sporadisk fangst av røye og lagesild forekommet, et tegn på at også disse fiskestammene er under rehabilitering.

Informasjon om fritidsfiske og fiskekort finnes på nettsiden til Grimevann fiskelag. Sportsfiskeforeningen Skitt fiske har gode råd om fiske og fiskeplasser på sine nettsider.

Næringsgrunnlaget i området er skogbruk og jordbruk. Ved Østre Grimevann ligger gårdsbrukene Nedre Grimenes, Øvre Vatne og Nedre Vatne. Vannet har vært en viktig ferdselsvei siden de første bosetninger ble etablert her allerede i folkevandringstiden.

Vannet ligger i et populært turområde og benyttes mye for rekreasjon, som bading, fisking og kanopadling. Populære utfluktsmål er Grimøya, Vassnes, Langodden, Furøya, Bjørkøya, Østre Buene og Nesset.

Østre Grimevann ble i 1993, sammen med resten av Stigselvvassdraget, vernet mot regulering og kraftutbygging gjennom Verneplan IV for vassdrag. (NVE kaller vassdraget Grimeelva.) Verneforskriftene er gitt i Forskrift om rikspolitiske retningslinjer for vernede vassdrag.

Østre Grimevann er drikkevannskilde og inntaksreservoar for Lillesand kommune.

Etymologi: Tilsvarende opprinnelse som Grimenes.

## Referanser




## Eksterne lenker
* Grimevann fiskelag 
*Skitt Fiske Lillesand
*Salg av fiskekort: mittfiske.no
*Padle- og badetips: padleperler.no 
*Padleguide: adrenaline.no
*Vassdragsplan for Stigselvvassdraget 
*Lagesildbestanden i Vestre Grimevann: niva.no 
*Kart med stedsnavn i Grimevannene
Flåte (innsjø)

**Flåte** er en innsjø i kommunene Skien og Bamble i Telemark. Vannet har sitt hovedtilløp fra Langen, og dreneres via Mevann og Hellestveitvann til Gyteelva og Herreelva og videre ut i Frierfjorden. Systemet utgjør en vesentlig del av Herrevassdraget. Flåte er drikkevannskilde for Bamble kommune.

## Referanser
Granvinsvatnet

**Granvinsvatnet** er en innsjø i Voss kommune i Vestland. Den har et areal på  og ligger 24 moh. og har utløp til Granvinfjorden via Granvinelva. Langs vestsiden innsjøen ligger den nedlagte Hardangerbanen og langs østsiden riksvei 7.

## Referanser




## Eksterne lenker
*
Nåsavatnet

**Nåsavatnet** er en innsjø i Hustadvika kommune i Møre og Romsdal. Den har utløp mot øst til Sagelva. De største tilløpene er Nåsaelva fra sør og fra vest Oselva og Åsaelva.

## Referanser
Rennsjøen

**Rennsjøen** (også skrevet **Reinsjøen**) er en innsjø i Aure kommune i Møre og Romsdal og Heim kommune i Trøndelag. 

## Referanser
Maridalsvannet

**Maridalsvannet** er den største innsjøen i Oslo kommune, beliggende i Maridalen, mellom Nordmarka og Lillomarka.  Innsjøen har et areal på 3,89 km² og ligger 149 meter over havet. Maridalsvannet er en del av Nordmarksvassdraget, og har utløp mot sør, til Akerselva.

Vannet er Oslos viktigste drikkevannskilde og dekker  90&nbsp;% av Oslos vannforbruk.
Vannet renses i Oset vannrenseanlegg like ved utløpet.

En av de største elvene inn til Maridalsvannet kommer fra Skjærsjøen i nordvest, der noe vann passerer gjennom Hammeren kraftstasjon, Norges eldste vannkraftverk i daglig drift.

På grunn av dets rolle som drikkevannskilde, er bading og fisking forbudt i Maridalsvannet, i innsjøer og elver som renner inn i innsjøen, samt innsjøer og elver som renner inn i disse. Oslo kommune startet i januar 2011 et prosjekt for å se på mulighetene til å lette på dette forbudet.

## Referanser




## Litteratur
* 
* 

## Eksterne lenker
* 
* Om Maridalsvannet, fra nettstedet skiforeningen.no
Krysslammelse

**Krysslammelse** (fagspråk: **paralytisk myoglobinuri**), også kjent som *Påskesjuke*, *Monday morning disease* eller *Søndagssyken*, er en sykdom hos hester som oppstår når hester får normal kraftfôrmengde i perioder med lite eller ingen bruk.  Dette fører til opphopning av glykogen i muskulaturen som når hesten tas i bruk igjen brytes ned og danner store mengder melkesyre.  Denne opphopningen av melkesyre kan føre til store muskelskader på muskulaturen i krysset og lårene. Sykdommen forekommer i 3 alvorlighetsgrader.

## Symptomer
Hesten blir ustø i bakparten og kan knekke sammen og gå over ende, svetter mye, tegn på smerte, harde og opphovnede muskler, og kan ha like symptomer som ved kolikk. Urinen blir mørk på grunn av utskillelse av muskelfargestoffer. For å konstatere krysslammelse kan det tas blodprøve, den vil da vise forhøyede verdier av enzymene ASAT og CK.

## Tying up
Krysslammelse forekommer ikke ofte lenger, men den kan opptre i en mildere form på sportshester hvor den da kalles «tying up».

## Referanser


## Litteratur
*Knævelsrud, Torunn: *Hestens vanligste sykdommer og skader*, Norges Rytterforbund/Rytterkontakt, 1990, 3. opplag, ISBN 8275060001
*Mellberg, Mats: *Hestehold i praksis*, Landbruksforlaget, 1997, 2. opplag 2001, ISBN 8252921426
Vikvatnet

**Vikvatnet** (også kalt **Vikvatna**) er en innsjø i Fjord kommune i Møre og Romsdal. Den er regulert som magasin for Tafjord 6 kraftverk. Vikvatnet var opprinnelig to separate vatn, **Heimste Vikvatnet** i nord og det større **Fremste Vikvatnet** i sør. Det nåværende magasinet er dannet ved en demning nedenfor utløpet av Heimste Vikvatnet, som har hevet vannstanden slik at det flyter sammen med Fremste Vikvatnet til et sammenhengende magasin. Vannskillet mot Ottadalen går like ved sørenden av vannet. Danskehytta ligger ved det opprinnelige Heimste Vikvatnet.

## Regulering
De første reguleringsarbeidene ved Vikvatnet ble startet i 1924 med en oppdemming av Fremste Vikvatnet, som også ble senket 2,2 meter. Heimste Vikvatnet ble samtidig senket 1 meter og oppdemmet 1,65 meter. Anlegget lå over  meter over havet i svært uveisomt terreng, og de største kostnadene var til transporten opp fra Tafjord, som foregikk med hest, båt og taubane og til dels med reinsdyr. Det gikk også transport fra Skjåk. Ved anlegget på 1920-tallet arbeidet det opp mot 55 mann på dammen og 20 mann med transport. Reguleringen av Vikvatnet er senere utvidet flere ganger, sist ved utbyggingen av Tafjord 5 kraftverk. På 1990-tallet ble det lille Tafjord 6 kraftverk bygget for å utnytte fallet i overføringstunnelen fra Vikvatnet til Brusebotnvatnet, som er inntaksmagasin for Tafjord 5.

## Referanser
Čearrehanjávri

**Čearrehanjávri** er en innsjø i Sør-Varanger kommune i Finnmark. Den ligger sentralt på halvøya Spurvneset og har utløp mot nord til Bárdevuonjohka og Vagnfjordvatnet.

## Referanser
Definisjonsmengde

**Definisjonsmengden**, **domenet** eller **kilden**/**kjelda** til en funksjon *f* er alle punkter som kan mates inn i funksjonen. For eksempel kan funksjonen f(x) = |x| ha, eller defineres over, definisjonsmengden \mathbb{R}.

Dersom *f* er en reell funksjon av en eller flere variable angitt ved en formel, så er det underforstått at definisjonsmengden er alle punkter hvor formelen er veldefinert.

## Eksterne lenker
*
Kryss (zoologi)

**Kryss** er den anatomisk benevnelsen på den bakerste delen av ryggen på et pattedyr. Krysset slutter der halen begynner.

Hos mennesket kalles krysset for **korsrygg**.
Verdiområde

**Verdiområdet** eller **kodomenet** til en funksjon *f* er en mengde som inneholder alle verdier funksjonen kan gi. For eksempel vil funksjonen f(x) = |x| alltid gi et reelt tall dersom x er et reelt tall, og man sier derfor at *f* har de reelle tallene både som definisjonsmengde og verdiområde.

Et eksempel på et verdiområde kan være [0,100), hvilket betyr at elementene kan anta verdiene fra og med 0 (lukket intervall) til men ikke med 100 (åpent intervall).

Verdiområde skiller seg fra verdimengde, som er begrenset til kun de verdiene funksjonen faktisk kan avbildes til. Dette kan for eksempel begrenses til bare heltall, partall, oddetall, primtall, eller av andre funksjoner.

## Eksterne lenker
*
Promiskuitet

**Promiskuitet** (fra fransk *promiscuité*, til latin *promiscuus*, «blandet, forvirret; uten orden») vil si seksuelt samliv med stadig skiftende partnere; synonymt «fritt, tøylesløst kjønnsliv». De fleste samfunn, nåværende og historiske, har bestemte regler for ekteskap og samliv; promiskuitet er derfor ikke ansett å være normal samlivsform i disse samfunnene. Begrepet kan bære en moralsk dom, bedømmelse eller fordømmelse. Et vanlig eksempel på atferd som anses som promiskuøs av mange kulturer er tilfeldig sex («engangsgreie» eller engelsk «one-night stand»), og hyppigheten brukes av forskere som en markør for promiskuitet. Begrepet benyttes således i både et vitenskapelig som moralsk perspektiv.

Hvilken seksuell atferd som anses som promiskuøs varierer mellom kulturer, og det samme gjør utbredelsen av promiskuitet. Ulike standarder brukes ofte på forskjellige kjønn og sivile lover. Feminister har tradisjonelt hevdet at det eksisterer en betydelig dobbeltmoral mellom hvordan menn og kvinner dømmes for promiskuitet. Historisk sett har stereotypier av den promiskuøse kvinnen hatt en tendens til å være nedsettende, for eksempel «tøs», «sjuske» eller «skjøge», mens mannlige stereotypier har vært mer varierte, noen uttrykker godkjenning, for eksempel «kvinneforfører» eller «casanova», mens andre antyder samfunnsavvik, for eksempel «kvinnejeger» eller «skjørtejeger». En vitenskapelig studie publisert i 2005 fant at promiskuøse menn og kvinner er begge utsatt for nedsettende dom.

Promiskuitet er vanlig hos mange dyrearter. Noen arter har promiskuøse parringssystemer, alt fra polyandri og polygyni til parringssystemer uten stabile forhold der paring mellom to individer er en engangshendelse. Mange arter danner stabile parbindinger, men parer seg likevel med andre individer utenfor paret. I biologien kalles hendelser med promiskuitet hos arter som danner parbindinger vanligvis ekstraparkopulasjoner.

## Referanser


## Se også
* Paringssystem
Evangervatnet

**Evangervatnet** er en innsjø i Voss kommune i Vestland. Innsjøen har særlig tilførsel fra Vossos hovedløp fra Vangsvatnet. Mellom Vangsvatnet og Evangervatnet er elven 10 km lang. Mellom Evangervatnet og Bolstadfjorden blir Vosso også kalt Bolstadelvi og er 3,5 km. Evangervatnet har fra flere sideelver der største er Teigdalselva med et nedbørsfelt på 147 km2. Teigdalsvassdraget er regulert og Evanger kraftverk får dessuten overført vann fra øvre del av Eksingedalen og Modalen. Kraftverk har avløp til Evangervatnet.

Laks går opp Bolstadelva og videre opp Vosso til Vangsvatnet. Vosso har vært en god lakseelv med til dels stor laks. I forbindelse med utbygging av Evanger kraftverk fra 1963 ble masse fra tunneldrivingen lagt i innsjøen og brukt til utvidelse av sentrum. Etter at kraftverket ble satt i drift legger ikke isen seg så lett på innsjøen. Evanger sentrum med kraftverket ligger ved nordenden av innsjøen. På nordsiden av innsjøen er det bratt berg og to fraflyttede gårder. Europavei 16 og Bergensbanen (tidligere Vossebanen) går langs sørsiden.

## Bilder

Evanger kirke, Vossebanen - no-nb digifoto 20160223 00408 NB NS NM 08130 (cropped).jpg|Vossos utløp i Evangervatnet. Kirken var et av få bygg som overlevde brannen i 1923.
Evangervatnet.JPG|Evangervatnets utløp til Bolstadelva
534. Vossebanen, Fjordparti mellem Evanger og Bolstad - no-nb digifoto 20151106 00109 bldsa AL0534 (cropped).jpg|Vossebanen ved Evangervatnet 


## Referanser




## Eksterne lenker
* NVE dybdekart
Soagŋojávri

**Soagŋojávri** er en innsjø i Kautokeino kommune i Finnmark. Den er utspring for Mázejohka, en av Kautokeinoelvas største sideelver.

## Referanser
Doggejávri

**Doggejávri** er en innsjø i Hammerfest kommune i Finnmark. Den ligger øst for Repparfjorddalen og syv kilometer sørøst for Skaidi. Innsjøen har utløp mot vest til Doggejohka.

## Referanser
Øyingen (Steinkjer)

**Øyingen** er en innsjø i Steinkjer kommune i Trøndelag. Den har utløp mot nord til elva Bøla, som renner ned til Snåsavatnet.

## Referanser
Sulevatnet

**Sulevatnet** er en innsjø på grensa mellom Vang kommune i Innlandet, Hemsedal kommune i Buskerud samt Lærdal kommune i Vestland. Den er regulert som magasin for Borgund kraftverk.

Sjøen ligger mellom toppene Sulefjellet, Høgeloft og Skoddetinden i området Filefjell. Nord for Sulevatnet ligger vannene Tysketjerni, Nedre Sulevatnet, begge i Vang, og Øvre Sulevatnet, i Vang og Lærdal. Alle vannene er del av Lærdalsvassdraget.

Nordvest for Sulevatnet ligger Sulefjellet og Suletinden, på nordsiden av disse ligger Øvre og Nedre Sulevatnet og Tyskertjerni, og noe lenger nord Tyinkrysset. Sørvest for Sulevatnet har en Høgeloft. I sørøst går dalføret Kljådalen nedover mot Hemsedal, og i øst og ned ei bratt li ligger Grønndalsbottvatnet og Fossegrov. På Sulevatnets øst- og nordside finner en Skoddetinden og Storeknippa.

I sørøst er Sulevatnet overført til Mørkedøla med en reguleringshøyde på 7 meter. Det er derfor redusert vannføring i hovedelva Oddedøla, som renner nedover Oddedalen til den sør for Maristova i Smeddalen møter Smeddalselva. Elva renner sørvestover til Borlaug, der den møter Mørkedøla fra Hemsedalsfjellet. Herfra og ned til Sognefjorden heter elva Lærdalselva.

## Referanser
Niingsvatnet

**Niingsvatnet** (nordsamisk: *Meahccejávri*) er en innsjø i Evenes kommune i Nordland og Tjeldsund kommune i Troms. Vatnet er magasin for Niingen kraftverk. Vannstanden reguleres mellom 510 og 494 moh og vatnet har et magasinvolum på .

## Referanser
Saltvatnet

**Saltvatnet** (nordsamisk: *Sáltejávri*) er en innsjø øst i Tjeldsund kommune i Troms. Vannet har tilsig via Tømmerelva fra Skoddebergvatnet i sør. Vannet er demmet opp ved utløpet til Hellerelva i nord, og tjener som magasin for Helleren kraftverk.

## Referanser




## Eksterne lenker
* NVE dybdekart 1995
Reinsvatnet (Steinkjer)

**Reinsvatnet** er en innsjø i Steinkjer kommune i Trøndelag. Steinkjers innbyggere får drikkevann fra Reinsvatnet, og det brukes derfor ikke som badeplass. Reinsvatnet er også inntaksmagasin for Byafossen kraftverk.

Det fiskes en god del i Reinsvatnet, blant annet etter gjedde og sik.

## Referanser
Kravikfjorden

**Kravikfjorden** er en innsjø i Nore og Uvdal kommune i Buskerud. Den er en innsjøaktig utvidelse av Numedalslågen, og ligger like sør for Norefjorden.

## Referanser
Svartevatnet (Tromsø)

**Svartevatnet** (nordsamisk: *Ruollajávri*) er en innsjø i nedbørfeltet til Nordkjoselva på Ringvassøya i Tromsø kommune i Troms. Det er hovedmagasin for Skarsfjord kraftverk. Ved en demning over utløpet blir vannføringen ledet over til Krokvatnet, og derfra videre til kraftverket. Vannstanden reguleres mellom 156,17 og 144 meter over havet, noe som gir et magasinvolum på 28 mill. m³.

Svartevatnet har en god bestand av fisk, spesielt ørret, og er kjent som et godt fiskevatn.

## Referanser
Holmavatnet (Kvam)

**Holmavatnet** er en innsjø i Kvam kommune i Vestland. Den er regulert som magasin for Kvittingen kraftverk.

## Referanser
Lønavatnet

**Lønavatnet** er en innsjø i Voss kommune i Vestland, rundt fem kilometer nord for Vossavangen. Løno er en gård som ligger ved Lønavatnet. 

## Referanser
Langvatnet (Lierne)

**Langvatnet** (sørsamisk: *Loevesjaevrie*) er en innsjø i Lierne kommune i Trøndelag. Den har utløp mot øst til Langvassåa, som renner ned til Arvatnet og videre inn i Sverige.

## Referanser
Storvatnet (Agdenes)

**Storvatnet** er en innsjø ved Vassbygda i Orkland kommune i Trøndelag. Vannet ligger 6 meter over havet og har en dybde på 16 meter, og bunnen er således godt under havets overflate.

Ved østenden av vannet er det friområde med badeplass, grillplass, sandvolleyballbane og skotthyllbane. Like ved tar fylkesvei 273 av fra Fv 277, og går langs vannets øst- og sørside til Musdalen.

## Referanser




## Eksterne lenker
* NVE, dybdekart
Vasslivatnet (Heim)

**Vasslivatnet** er en innsjø i Heim kommune i Trøndelag. Den er regulert som magasin for Søa kraftverk, og er oppdemt med en 20 meter høy fyllingsdam til samme høyde som Søvatnet ovenfor, til maksimalt 279,83 meter over havet. Vatnet kan tappes ned til 260 moh. Mesteparten av vannet ledes i tunnel til kraftverket, som ligger ved sjøen tre kilometer nord for Kyrksæterøra.

Vasslivatnets naturlige utløp er mot vest til elva Søo, mens hovedtilløpet er Flaugelva fra Søvatnet.

## Referanser




## Eksterne lenker
*
Stakkastadvatnet

**Stakkastadvatnet** er en innsjø i Haugesund og Tysvær kommune i Rogaland og Sveio kommune i Vestland.

## Referanser
Blådalsvatnet

**Blådalsvatnet** er en innsjø i Kvinnherad kommune i Vestland, like sørvest for Folgefonna nasjonalpark. Vatnet er reguleringsmagasin for Blåfalli kraftverk.

## Referanser
Langen (Nome)

**Langen** er en innsjø i Nome kommune i Telemark. Hovedtilløpet er Uggeelva fra Sannervatnet i sør, mens mindre tilløp kommer fra Store Minnesjøen og Hauglandstjørna i vest. Innsjøen har utløp i nord gjennom Lauvåa, som renner ned til Tyrivatn. Langen ligger i nedbørfeltet til Skoeelva, en sidearm av Skiensvassdraget, som munner ut i Straumen ved Lunde.

## Referanser
Skaupsjøen

**Skaupsjøen** er en innsjø i Nore og Uvdal kommune i Buskerud samt Eidfjord kommune i Vestland. Den ligger nord på Hardangervidda, rundt fem kilometer sør for riksvei 7. Sjøen har utløp mot øst gjennom elva Skaupa, som renner ned til Halnefjorden.

## Referanser
Folurdvatn

**Folurdvatn** (også skrevet **Folurdvatnet**) er en innsjø i Tokke kommune i Telemark. Den ligger øverst i Arendalsvassdraget og er regulert som magasin for kraftverkene videre nedover vassdraget. Innsjøen har utløp mot øst til Borsæ gjennom Uråi.

## Referanser